Държавен вестник, бр. 29, 2010 г., стр. 17

БРОЙ  29	
Д Ъ Р Ж А В Е Н  В Е С Т Н И К 	
СТР.  17  
(3) Всяка от страните по договора може да 
оттегли направеното предложение до другата 
страна до един месец преди изтичане срока 
на договора. Ако другата страна е получила 
предложението, оттеглянето се извършва с 
нейно съгласие.
(4) Ако до един месец преди изтичане сро­
ка на договора нито една от двете страни не 
отправи предложение до другата за неговото 
удължаване, договорът се прекратява с изтичане 
на уговорения срок.
Раздел VІ
Преназначаване в Националната служба за 
охрана. Преминаване на служебното право­
отношение
Чл. 22. (1) Военнослужещ в НСО може 
да бъде преназначен на друга длъжност – по-
висока, по-ниска или равна, ако отговаря на 
изискванията за заемане на тази длъжност.
(2) Преназначаването по ал. 1 се извършва 
със заповед на началника на НСО, в която се 
съдържат реквизитите на заповедта по чл. 5, 
ал. 2, като: 
1. сключеният договор за военна служба се 
прекратява и се сключва нов;
2. военнослужещият се освобождава от за­
еманата длъжност;
3. военнослужещият се назначава на новата 
длъжност. 
Чл. 23. (1) На военнослужещите с трайно 
професионално заболяване или увреждане, 
получено при или по повод изпълнение на 
военната служба, установено от лекарска екс­
пертна комисия от Военномедицинска академия, 
вследствие на което не могат да изпълняват 
служебните си задължения, се предлагат при 
възможност други подходящи длъжности.
(2) Военнослужещите жени, които са бре­
менни или кърмачки и извършват неподхо­
дяща за състоянието им работа, изпълняват 
служебните си задължения при облекчени 
условия в съответствие с предписанието на 
здравните органи.
(3) Военнослужещите жени могат да се 
откажат от правата си по ал. 2 с писмена 
декларация.
(4) Военнослужещите се назначават на 
длъжността по ал. 1 след писмено съгласие 
от тяхна страна.
(5) Списъкът на подходящите длъжности, 
които могат да заемат лицата по ал. 1, се 
определя със заповед на началника на НСО.
Чл. 24. (1) При отсъствие на военнослужещ 
от НСО изпълнението на служебните му за­
дължения се осъществява от непосредствения 
ръководител или от друг служител с подходяща 
компетентност.
(2) Заповед за заместване се издава от на­
чалника на НСО или упълномощено от него 
лице въз основа на искане от непосредствения 
ръководител на отсъстващия военнослужещ.
(3) Процедурата по ал. 1 и 2 не се прилага 
за лица, които по длъжност са заместници на 
титуляря. 
Чл. 25. Началникът на НСО може да оп­
редели служител, който да изпълнява работа 
по вътрешно съвместителство за срок до на­
значаването на служител на незаета длъжност. 
Чл. 26. (1) През работно време военнослу­
жещите от НСО подлежат на задължителни 
и/или внезапни изследвания за употреба на 
алкохол или злоупотреба и/или зависимост от 
наркотични вещества. Редът за установяване 
употребата на алкохол и злоупотребата с нар­
котични вещества се определя от началника 
на НСО.
(2) Началникът на военнослужещ, който се 
явява в състояние, което не му позволява да 
изпълнява служебните си задължения или след 
като е употребил алкохол или злоупотребил 
с наркотични вещества, може да го отстрани 
временно от служба.
(3) Отстраняването от служба се извърш­
ва с писмена заповед на началника по ал. 2 
в момента на установяване състоянието на 
военнослужещия, което не му позволява да 
изпълнява служебните си задължения.
(4) Срокът на отстраняване от служба по 
ал. 3 е до възстановяване на годността за из­
пълнение на задълженията от военнослужещия. 
Раздел VII
Прекратяване на правоотношението за из­
пълнение на военна служба в Националната 
служба за охрана
Чл. 27. Правоотношението на военнослу­
жещите от НСО се прекратява със заповед, 
издадена от началника на НСО, с която:
1. сключеният договор за военна служба се 
прекратява;
2. военнослужещият се освобождава от 
длъжност;
3. военнослужещият се освобождава от 
военна служба.
Чл. 28. Военнослужещите от НСО се осво­
бождават от длъжност при:
1. преназначаване на друга длъжност;
2. прекратяване на правоотношението по 
изпълнение на военна служба.
Чл. 29. За освобождаване на заместник-на­
чалниците на службата началникът на НСО чрез 
министъра на отбраната внася предложение в 
Министерския съвет.
Чл. 30. (1) Заповедта по чл. 27 задължително 
съдържа:
1. наименование на органа, който я издава;
2. правните и фактическите основания за 
прекратяване на договора за военна служба;
3. разпоредителна част, която съдържа:
а) права и задължения, ред за изпълнение;
б) разпоредби за зачисляване в мобилизаци­
онния резерв или за снемане от отчет;
в) срок за сдаване на длъжността;